செவித்திறன் இழப்பு

**செவித்திறன் இழப்பு** (*hearing loss*), அல்லது **செவித்திறன் குறைபாடு** என்பது பகுதியளவு அல்லது முழுமையான கேட்க இயலாமை ஆகும். காது கேளாத ஒருவருக்கு காது கேட்கும் திறன் குறைவாகவோ முழுமையாக இல்லாமலோ இருக்கும். ஒன்று அல்லது இரண்டு காதுகளிலும் கேட்கும் திறன் இழப்பு ஏற்படலாம். குழந்தைகளில், கேட்பதிலுள்ள பிரச்சினைகள் பேசும் மொழி கற்றுக்கொள்ளும் திறனைப் பாதிக்கலாம் மற்றும் பெரியவர்களில் இது சமூக ஊடாட்டத்தில் மற்றும் வேலையில் சிரமங்களை உருவாக்கலாம். செவித்திறன் இழப்பு தற்காலிகமாகவோ அல்லது நிரந்தரமாகவோ இருக்கலாம். வயது தொடர்பான கேட்கும் திறன் இழப்பு பொதுவாக இரு காதுகளையும் பாதிக்கிறது, இது காது உட்செவிச் சுருளின் மயிரணு இழப்பால் ஏற்படுகிறது. சிலருக்கு, குறிப்பாக வயதானவர்களுக்கு, கேட்கும் திறன் இழப்பு தனிமையை ஏற்படுத்தும்.

## காரணங்கள்
பரம்பரைத் தன்மை, முதுமை,  இரைச்சலுக்கு ஆளாகுதல்,  சில நோய்த்தொற்றுகள், பிறப்புச் சிக்கல்கள், காதில் ஏற்படும் காயம் மற்றும் சில மருந்துகள் அல்லது நச்சுகள் உள்ளிட்ட பல காரணிகளால் செவித்திறன் இழப்பு ஏற்படலாம். காது கேளாமையை ஏற்படுத்தும் ஒரு பொதுவான நிலையாக நாள்பட்ட காது நோய்த்தொற்றுகள்  அமைகின்றன. கர்ப்ப காலத்தில் சைட்டோமெகாலோவைரஸ், சிபிலிஸ் மற்றும் ரூபெல்லா போன்ற சில நோய்த்தொற்றுகளும் குழந்தைக்கு செவித்திறன் இழப்பை ஏற்படுத்தக்கூடும்.  ஒரு நபரால் குறைந்தது ஒரு காதில் 25 டெசிபல்களைக் கேட்க முடியாது என்று செவித்திறனறியும் சோதனை வழியாக அறியப்படும் போது செவித்திறன் இழப்பு இருப்பதாகக் கண்டறியப்படுகிறது. கேட்கும் திறன் குறைவாக உள்ளதா என அறிய புதிதாகப் பிறந்த அனைத்துக் குழந்தைகளையும் பரிசோதனைக்கு உட்படுத்தப்  பரிந்துரைக்கப்படுகிறது.

## வகைகள்
செவித்திறன் இழப்பை லேசான (25 முதல் 40 dB மிதமான (41 முதல் 55 dB மித-கடுமையான (56 முதல் 70 dB கடுமையான (71 முதல் 90 dB) அல்லது மிகவும் வலுவான (90 dB ஐ விட அதிகமான) என வகைப்படுத்தப்படலாம். &nbsp;&nbsp;&nbsp;&nbsp;செவித்திறன் இழப்பில் மூன்று முக்கிய வகைகள் உள்ளன: கடத்தல் செவித்திறன் இழப்பு, சென்சாரினுரல் செவித்திறன் இழப்பு மற்றும் கலப்பு செவித்திறன் இழப்பு.

## தடுப்பு நடவடிக்கைகள்
பொது சுகாதார நடவடிக்கைகள் மூலம் உலகளவில் செவித்திறன் இழப்பில் பாதி  தடுக்கப்படுகிறது. நோய்த்தடுப்பு, கர்ப்ப காலத்தில் சரியான கவனிப்பு, இரைச்சலைத்  தவிர்ப்பது மற்றும் சில மருந்துகளைத் தவிர்ப்பது ஆகியவை இத்தகைய நடைமுறைகளில் அடங்கும். ஒலியின்  வெளிப்பாட்டைக் கட்டுப்படுத்தும் முயற்சியில் இளைஞர்கள் பலத்த ஒலிகளின் வெளிப்பாடு மற்றும் தனிப்பட்ட ஆடியோ பிளேயர்களின் பயன்பாட்டை ஒரு நாளைக்கு ஒரு மணி நேரத்திற்கு மட்டுப்படுத்த வேண்டும் என்று உலக சுகாதார அமைப்பு பரிந்துரைக்கிறது. குழந்தைகளைப் பொறுத்தவரை ஆரம்பகாலத்திலேயே அடையாளம் கண்டறிதல் மற்றும் ஆதரவு குறிப்பாக அவசியம். பல  செவிப்புலன் உதவிக் கருவிகளுக்கு, சைகை மொழி, கோக்லியர் உள்வைப்புகள் மற்றும் வசன வரிகள் பயனுள்ளதாக இருக்கும். உதடு வாசிப்பு என்பது சிலர் உண்டாக்கிய மற்றொரு பயனுள்ள திறனாகும். இருப்பினும், செவிப்புலன் உதவிக் கருவிகளுக்கான அணுகல் உலகின் பல பகுதிகளில் குறைவாகவே உள்ளது.

2013 ஆம் ஆண்டு நிலவரப்படி, செவித் திறன் இழப்பு சுமார் 110 கோடி மக்களை ஓரளவு பாதித்திருக்கிறது. இது சுமார் 46. 6 கோடி  மக்களுக்கு (உலக மக்கள்தொகையில் 5%) இயலாமையையும், 12.4 கோடி மக்களுக்கு நடுத்தர முதல் கடுமையான இயலாமையையும் ஏற்படுத்தியுள்ளது. நடுத்தர முதல் கடுமையான நிலையில் பாதிக்கப் பட்டவர்களுள் 10.8 கோடி பேர் குறைந்த மற்றும் நடுத்தர வருமானம் கொண்ட  நாடுகளில் வாழ்கின்றனர். செவித்திறன் இழப்பு உள்ளவர்களுள், 6.5 கோடி பேருக்கு இது குழந்தை பருவத்தில் தொடங்கியுள்ளது. சைகை மொழியைப் பயன்படுத்துபவர்கள் மற்றும் காது கேளாதோர் கலாச்சாரத்தின் உறுப்பினர்களாக இருப்பவர்கள் தங்களை நோயாளிகளாகக் கருதாது வித்தியாசத்தைக் கொண்டிருப்பவர்களாகவே கருதுகிறார்கள். காது கேளாதோர் கலாச்சாரத்தின் பெரும்பாலான உறுப்பினர்கள் காது கேளாமையை குணப்படுத்தும் முயற்சிகளை எதிர்க்கின்றனர்  மேலும் இந்த சமூகத்தில் உள்ள சிலர் கோக்லியர் உள்வைப்புகளை கவலையுடன் பார்க்கின்றனர். அவர்களுுள் சிலரின் கருத்துப்படி அவை தங்கள் கலாச்சாரத்தை அகற்றும் ஆற்றலைக் கொண்டிருப்பது என்பதால் "செவித்திறன் குறைபாடு" என்ற சொல் பெரும்பாலும் எதிர்மறையாகப் பார்க்கப்படுகிறது, ஏனெனில் இது மக்கள் என்ன செய்ய முடியாது என்பதை வலியுறுத்துகிறது.

## மேற்கோள்கள்

## வெளி இணைப்புகள்

* WHO fact sheet on deafness and hearing loss 
* National Institute for the Prevention of Deafness and other Communication Disorders
* Global Costs of unaddressed hearing loss and cost-effectiveness of interventions உலக சுகாதார அமைப்பு. 2017. Internet archive on 12 May 2020.
* Occupational Noise and Hearing Loss Prevention *U.S. Department of Health and Human Services, Centers for Disease Control and Prevention, National Institute for Occupational Safety and Health.* (6 February 2018).

பகுப்பு:கேளுணர்வியல்
பகுப்பு:நரம்பியல்
பகுப்பு:இயலாமை
பகுப்பு:மனித தொடர்பு
பகுப்பு:தொழில்சார் நலமும் பாதுகாப்பும்
பகுப்பு:கேள்விக் குறைபாடு